Pilihan raya umum Jepun 2012

Satu pilihan raya umum telah diadakan di Jepun pada 16 Disember 2012. Ini merupakan pilihan raya umum yang ke-46 di Jepun sejak tahun 1890.

Dalam pilihan raya umum kali ini, Parti Demokratik Liberal (LDP) berjaya kembali memerintah dengan menikmati kemenangan besar. Ini menyebabkan Parti Demokratik Jepun (DPJ) kehilangan kuasa setelah memerintah selama tiga tahun. Ia merupakan kekalahan teruk dalam sejarah Jepun dengan kehilangan 173 buah kerusi. Pilihan raya umum kali ini juga menyaksikan Abe Shinzo kembali berkuasa selepas melepaskan jawatan pada tahun 2007.

Latar belakang

Pada pilihan raya umum tahun 2009, Parti Demokratik Jepun (DPJ) yang diketuai oleh Hatoyama Yukio telah menang membenarkan DPJ untuk berkuasa buat pertama kalinya sejak Perang Dunia Kedua. Ini membenarkan Hatoyama untuk menjadi Perdana Menteri. Sejak itu, Jepun mempunyai dua orang lagi Perdana Menteri, Kan Naoto dan Noda Yoshihiko. 

Pada Julai 2012, Naib Perdana Menteri, Okada Katsuya memberitahu Parti Demokratik Liberal (LDP) mengenai pembubaran parlimen dan mengadakan pilihan raya pada Januari 2013. Persetujuan dicapai dalam bulan Ogos untuk membubarkan Diet dan mengadakan pilihan raya tidak lama selepas meluluskan kenaikan cukai penggunaan.

Bagaimanapun, pembubaran tidak dibuat seperti dijanjikan. Pada 16 November 2012, Noda membubarkan parlimen, membenarkan pilihan raya umum dilakukan dalam masa sebulan setelah menerima tekanan dari dalam DPJ dan juga parti-parti pembangkang terutamanya LDP.

Keputusan

Rujukan

Kategori:2012 di Jepun
2012